डेढ़ करोड़ से तैयार होने वाली सड़क का किया शिलान्यास
सीएमओएसडी अमरेंद्र सिंह ने शुक्रवार को स्थानीय कैंप कार्यालय में आयोजित जनता दरबार में लोगों की समस्याएं सुनीं। ओएसडी ने कहा कि हर मंगलवार और शुक्रवार को प्रदेश के विभिन्न क्षेत्रों से लोग अपनी समस्याओं के निवारण की उम्मीद लेकर कैंप कार्यालय पहुंचते हैं, यहां उनकी समस्याओं का हर संभव निवारण करने का प्रयास किया जाता है। उन्होंने बताया कि विकास कार्यों के तहत जनता दरबार से पहले वार्ड-7 के पार्क में करीब 14 लाख से तैयार ओपन एयर जिम स्थापित करने तथा करीब डेढ़ करोड़ की लागत से प्रताप पब्लिक स्कूल से मेन मार्केट की ओर जाने वाली सड़क के कार्य का शिलान्यास किया गया है। उन्होंने बताया कि 8 मार्च को काछवा रोड स्थित मेहता फार्म में होली सद्भावना कार्यक्रम का आयोजन किया जाएगा जिसमें सीएम मनोहर लाल बतौर मुख्यातिथि शिरकत करेंगे। इस मौके पर सीनियर डिप्टी मेयर कृष्ण गर्ग, पार्षद यशपाल मित्तल, पूर्व विधायक रेखा राणा, राकेश नागपाल, मेहर सिंह कलामपुरा सहित अन्य मौजूद रहे।
करनाल. लोगोंकी समस्या सुनते ओएसडी।
hin_Deva hin_Deva hin_Deva